b'\n_START_ARTICLE_\nPfalz-Zweibr\xc3\xbccken-Birkenfeld-Gelnhausen\n_START_PARAGRAPH_\nPfalz-Zweibr\xc3\xbccken-Birkenfeld-Gelnhausen er en ikke-regerende sidelinje af sl\xc3\xa6gten Wittelsbach. Siden 1799 har sidelinjens medlemmer officielt kaldt sig for hertuger og hertuginder i Bayern. Der er tale om en gammel titel, som ikke-regerende medlemmer af pfalziske linjer ogs\xc3\xa5 har brugt gennem de tidligere \xc3\xa5rhundreder.'